Ur gêr vrav eo, neketa ? Netra da welet gant Edinbourg, evel-just, met plijus memstra, keta ?  Ur sapre mell mouschorzh a oa gant McNamara, hag eñ o lakaet e gamalad da weladenniñ Picadilly Circus.  Un tammig re a dud marteze, Killian, eme egile.  Ya… Re a dud, ha setu perak eo diaes kavout ar re zrouk, neketa ? a respontas Killian MacNamara, komiser er Royal Police.  Te oar mat non ket ur mailh war se, zoken meo ret din anzav eo ur bamm New Scotland Yard.  Ur bamm, nouzon ket, met gwelloch get a-raok,  hey ! Ma wee burev ne ra ket diouer din, nann !  Ur pezh den e oa ar chomiser, blev du fonnus dezhañ, un dremm ront.  Ur banne yelo ganit Killian ?  Mmmh, gout a rez, Erwan, daoust din bezañ skosad non ket sot gant ar boeson.  Gwir e oa avat, lidet e oa bet e bevare deiz ha bloaz hag hanter kant gantañ ur miz a-raok met ne seblante ket bezañ koshoch eget Erwan, a oa eizh vloaz ha tregont. Yach pesk e oa, ha goude e zek kilometrad jogging da vintin eo e kemere ur banne whisky  hepken, ha ket forzh peseurt hini.  Ma, derchel a rin ma  Edradour evidon-me neuze, eme Erwan.  Well, te oar, m eus ket lâret ne even morse, hañ.